Odette Annable

Odette Juliette Annable (nee Yustman, lahir 10 Mei 1985) ialah seorang pelakon wanita Amerika Syarikat. Beliau dikenali menerusi peranannya dalam filem dan televisyen, termasuk watak utamanya sebagai Dr. Jessica Adams dalam siri drama perubatan Fox House, Beth McIntyre dalam filem Cloverfield, Aubrey Diaz dalam siri drama ABC October Road, Samantha Arias/Reign dalam Supergirl, dan Nola Longshadow di Banshee.

Kehidupan awal 
Annable dilahirkan di Los Angeles, California. Bapanya berwarganegara Colombia yang berketurunan Itali dan Perancis, ibunya berasal dari Fuba. Beliau menamatkan pelajaran di Woodcrest Christian High School di Riverside, California.

Kerjaya 

Annable melakonkan watak sebagai mahasiswa penutur bahasa Sepanyol dalam Kindergarten Cop pada usia 5 tahun. Beliau kemudian membintangi siri TV South Beach dan October Road. Beliau menjayakan peranan utama dalam filem Lifetime Reckless Behavior: Caught on Tape, dan Cloverfield, serta penampilan dalam filem komedi Walk Hard, dan juga filem The Unborn.

Pada tahun 2011, beliau memegang watak sebagai seorang jururawat bernama Annie Miller di musim kelima Brothers & Sisters. Annable melakonkan watak Melanie Garcia dalam siri komedi Breaking News sebagai pelakon tetap di musim pertamanya yang muncul sebagai pelakon undangan dalam musim seterusnya. Beliau berlakon dalam siri TV House sebagai Dr. Jessica Adams, dan terus kekal bersama siri itu sehingga Mei 2012.

Pada Mac 2014, Annable memegang watak sebagai Trudy Cooper dalam siri ABC The Astronaut Wives Club.

Pada tahun 2017, beliau menjadi salah seorang pelakon utama dari siri CW Supergirl sebagai Samantha Arias.

Kehidupan peribadi 
Annable berkahwin dengan pelakon Brothers & Sisters Dave Annable pada Oktober 2010. Beliau melahirkan seorang anak perempuan pada September 2015. Pada Oktober 2019, pasangan itu mengumumkan perpisahan mereka, tetapi mengumumkan perdamaian mereka pada Ogos 2020.

Filemografi

Rujukan

Pautan luar

 

Kelahiran 1985
Orang hidup
Pelakon wanita Amerika Syarikat
Orang Perancis Amerika
Orang Itali Amerika
Pelakon televisyen Amerika Syarikat
Pelakon filem Amerika Syarikat